Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: kiegészített 1991. évi XXV. törvény 27. §-ának (3) — a II/2.
Paragraph Index: 732

c) Minden, a kiadások fedezését szolgáló, a Segélyszámláról kiadási bizonylatok alapján történő lehívás esetén a Kedvezményezett: (i) jelen bekezdés a) pontjával összhangban olyan nyilvántartásokat és számlákat vezet vagy vezettet, amelyek tükrözik az ilyen jellegű kiadásokat; (ii) az ilyen jellegű kiadásokat alátámasztó igazolásokat (szerződések, megrendelések, számlák, okmányok, átvételi elismervények és egyéb dokumentumok) a Segélyszámláról történő utolsó lehívás pénzügyi évére vonatkozó könyvvizsgálói jelentés Banknak való átadását követően legalább egy évig megőrzi; (iii) a Bank képviselői számára lehetővé teszi ezen nyilvántartások vizsgálatát; (iv) biztosítja, hogy a jelen bekezdés b) pontjában hivatkozott éves könyvvizsgálatban ezen nyilvántartások és számlák benne foglaltassanak, és az ilyen könyvvizsgálat nyomán létrejövő jelentésben külön szerepeljen az, hogy a fent említett könyvvizsgálók véleménye szerint az adott pénzügyi év során benyújtott kiadási igazolások, az elkészítésük során alkalmazott eljárásokkal és belső ellenőrzéssel együtt megbízhatóan alátámasztják a lehívások szabályszerűségét.

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes